દેશના 5 રાજ્યોમાં યોજાનાર વિધાનસભાની ચૂંટણી પહેલા કેન્દ્ર સરકાર તરફથી 1 ફેબ્રૂઆરી, 2017ના રોજ અગ્રિમ બજેટ રજૂ થનાર છે, આ નિર્ણયના વિરોધમાં વિપક્ષી દળો રાષ્ટ્રપતિ અને ચૂંટણી પંચ પાસે પહોંચ્યા છે. વિપક્ષી દળોનું કહેવું છે કે કેન્દ્ર સરકાર દ્વારા બજેટ રજૂ કરવામાં આવશે તો તેનાથી આગામી ચૂંટણીઓમાં કેન્દ્ર સરકારને મદદ મળશે. આ બાબતે કોંગ્રેસ સહિત 6 વિપક્ષી દળોએ રાષ્ટ્રપતિ પ્રણવ મુખર્જી તથા ભારતીય ચૂંટણી પંચને પત્ર લખ્યો છે.